|  |  |
| --- | --- |
| divljasvinja | **Lovačka udruga**  **»V E P A R «**  **T o v a r n i k** |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Tovarnik, 25. travnja 2025. godine

ZAJEDNIČKO LOVIŠTE XVI/126 BAJIN DOL

**J A V N A O B A V I J E S T**

**VLASNICIMA POLJOPRIVREDNOG I DRUGOG ZEMLJIŠTA**

Lovačka udruga „VEPAR“ Tovarnik kao ovlaštenik prava lova u Zajedničkom lovištu broj XVI/126-Bajin dol ovim putem obavještava mještane Tovarnika kao i susjednih naselja sa kojima graniči da su dužni sukladno Zakonu o lovstvu („Narodne novine“ broj: 99/2018, 32/19, 32/20 i 127/24) uskladiti svoje radnje i postupke sa Zakonom i to na slijedeći način, a sve u svezi sprečavanja mogućih nastalih šteta od divljači na usjevima kao i na divljači od strane poljoprivrednika:

■ Vlasnici i korisnici zemljišta dužni su provoditi propisane mjere zaštite svojih usjeva i nasada sa vlastitim sredstvima (plašila, postavljanje mehaničkih naprava, omatanje voćaka) kao i sredstvima dobivenim od ovlaštenika lova – Lovačke udruge (repelenti). **Ukoliko vlasnici usjeva ne podignu repelente odnosno ne kontaktiraju Lovačku udrugu, tada sami snose troškove šteta.**

■ Ukoliko se radi o podizanju kultura i nasada koje je potrebno štititi ogradama, vlasnik ili korisnik zemljišta dužan je ogradu u cijelosti podići o svom trošku.

■ Također je obveza vlasnika i korisnika zemljišta na vrijeme upoznati ovlaštenika na mogućnost pojave štete koju može nanijeti divljač njegovoj imovini te mu omogućiti i provođenje mjera na svojim površinama.

■ Agrotehnički rokovi do kojih je vlasnik ili korisnik zemljišta dužan ukloniti svoje usjeve sa svojih površina propisuje se:

|  |  |
| --- | --- |
| za pšenicu | do 25. srpnja |
| za zob | do 10. kolovoza |
| za kukuruz | do 1. studenoga |
| za stočnu repu i mrkvu | do 1. studenoga |
| za sjenokoše | do 15. listopada |
| za grah | do 1. studenoga |
| za grožđe | do 1. studenoga |

■ Vlasnici i korisnici zemljišta koji ne provedu sve propisane mjere, prethodno spomenute, u slučaju eventualne štete ne mogu ostvariti nikakvo pravo na eventualnu naknadu.


Radi zaštite divljači vlasnici i korisnici zemljišta dužni su oprezno i savjesno upotrebljavati kemijska otrovna sredstva samo na način koji nije štetan za zdravlje divljači.

Poljoprivredni strojevi prilikom obavljanja poljoprivrednih radova na površinama na kojima se uzgaja i štiti divljač, moraju imati u funkciji uređaj za plašenje divljači.

Obavijest dostaviti:

1. Gospodarskoj inspekciji

2. Oglasna ploča – Općina

****

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Lovačka udruga „Vepar“, Lovačka 3, 32249 Tovarnik ●MB 01350129 ● OIB 98566376589 ● Žiroračun: HPB - IBAN: HR9023900011100287875 ●